હવે આવે છે મારું એક અતિપ્રિય એકાંકિ નાટક- ‘ ઉકરડાના ફુલ‘ વર્ષ તો મને યાદ નથી, પણ કોલેજોના વાર્ષિકોત્સવ પ્રસંગે નાટ્યસ્પર્ધાઓ થતી એમાં ૧૯૬૪ કે તે દરમ્યાન સ્વામિનારાયણ કોલેજ તરફથી રજુ થયેલા આ નાટકને બેસ્ટ નાટકનો એવોર્ડ મળેલો અને નલીન દવે નામના વિદ્યાર્થીને એમાં ગુંડાની ભૂમિકા માટે શ્રેષ્ઠ અભિનેતાનો એવોર્ડ મળેલો. આ નલીન દવે પાતળો અને એટલો સોહામણો હતો કે નાટ્યગુરુ શ્રી. જશવંત ઠાકરે ૧૯૬૬માં મહાભારતના થીમ પર રચાયેલા નાટક ‘પરિત્રાણ‘માં એને શ્રી.ક્રુષ્ણ ભગવાનની ભૂમિકા આપેલી.‘પરિત્રાણ‘ એક ઇતિહાસ સર્જી ગયું અને નલીન દવે ગુજરાતી ફિલ્મોનો હિરો બની ગયેલો. આ નલીન દવેની મારી મુલાકાત ‘ નવચેતન‘ના ૧૯૭૧ ના કોઇ અંકમાં પ્રસિદ્ધ થઈ હતી.